钦定古今图书集成/明伦汇编/官常典/第637卷 > 张文柱
## 钦定古今图书集成/明伦汇编/官常典/第637卷 > 张文柱

按《苏州府志》：“文柱，字仲立，万历中谒选，得临清知州。
清故冠带之冲，五方杂处，狡狯为奸。文柱取讦者于
牍首，批其不直者九百馀纸，皆深见隐微，而存其直
者，即日剖决，黠吏束手。监司某驻节于州，令逻卒诇
民间事，卒遂琐屑境中，文柱白请罢之。有秦氏族人
利其嫠妇之富，将诬以阴事，监司谋之文柱，文柱不”
可，曰：“此阴事也。以族人一言而批决之，非长者事！”监
司出当道书示之，不为动，乃止。在清四年，以积劳暴
卒。